मारियाजस्ता अमेरिकामा थुप्रै आप्रवासी छन् । हालका दिनमा अमेरिकामा पनि बेरोजगारी बढेको छ । त्यसैले, उनीजस्ता दक्ष आप्रवासीका लागि उपयुक्त काम पाउन झनै मुश्किल भएको छ । अनुसन्धानकर्ताहरूले यस्तो अवस्थालाई ‘ब्रेन वेष्ट’ अर्थात् प्रतिभाको खेर गएको ठान्दछन् ।अमेरिका आउने आप्रवासीमध्ये धेरैजसो भाषा, रोजगार सञ्चालमा पहुँचको कमी, र आवश्यक प्रमाणपत्र र अनुभवको अभावले भौंतारिन बाध्य हुन्छन् । अमेरिकामा रोजगारदाताले खोज्ने अनुभव र प्रमाणपत्रको आवश्यकता अरू देशको भन्दा भिन्न हुन्छ । उनीहरू प्राय: अमेरिकाकै डिग्री र अमेरिकामै काम गरेको अनुभव खोज्छन् । त्यसमाथि कतिपय त अवैध रूपमा अमेरिका आएका हुन्छन् ।
